Naha

Naha (; okinaviškai: Nāfa) – miestas Japonijoje, Okinavos prefektūroje. Prefektūros administracinis centras. Dabartinis miestas įkurtas 1920 m. gegužės 20 d., tačiau nuo XV a. iki pat 1879 m., čia buvo įkurta Riūkiū karalystės sostinė.

Naha – uostamiestis, įsikūręs pietinėje Okinavos, didžiausios Riūkiū salyne esančios salos, dalyje. Tai politinis, ekonominis ir mokslo centras Okinavos prefektūroje.

 Istorija 

Pagal Irosetsuden legendą, Nahos pavadinimas kilo iš Nabos, tada mieste gulėjusio didžiulio grybo formos akmens pavadinimo. Palaipsniui akmuo dūlėjo, kol visiškai sudūlėjo, o dėl tarimo pavadinimas šiek tiek pasikeitė (Oshiro, 1964). Vis dėlto greičiausiai miesto pavadinimas susijęs su žvejybos vieta.

JAV komodoro Matthew C. Perry ekspedicinė eskadra pakeliui į Tokiją užsuko į Nahos uostą 1853 m. JAV laivai į Nahą buvo atplaukę dar bent kelis kartus.

Riūkiū karalystę 1872 m. pakeitus Riūkiū teritorija, Naha tapo jos sostine. 1879 m. Riūkiū salas galutinai prijungus prie Japonijos ir įsteigus Okinavos prefektūrą, miestas išsaugojo sostinės statusą, o prie jo buvo prijungtas istorinis Šiuri miestas.

 Geografija 
Įsikūręs Okinavos salos pietvakariuose, krantus skalauja Rytų Kinijos jūra. Miestas pastatytas ant lygumos, gretimose aplylinkėse yra neaukštų kalvų. Mieste iš rytų į vakarus teka Kokubos ir Asato upės. Nahos ir kaimyninio Tomigusuku teritorijoje plytinti Mãno šlapynė yra nuo 1999 m. saugoma Ramsaro konvencijos.

 Klimatas 
Nahai būdingas karštas ir drėgnas subtropinis klimatas. Karščiausią vasaros mėnesį vidutinė temperatūra perkopia 31 °C, tačiau skirtingai nei kitose Japonijos vietose čia ir žiemos labai šiltos – vėsiausio mėnesio vidutinė temperatūra svyruoja 14–19 °C. Aukščiausia mieste užfiksuota temperatūra – 35,6 °C (rugpjūtį), žemiausia – 6,6 °C.

 Ekonomika 
Didžiąja dalimi dėl sparčiai augančio turizmo didžiausią pajamų dalį sukuria trečiasis ūkio sektorius.

 Gyventojai 
Mieste gyvena apie 320 tūkst. gyventojų.

 Švietimas 

 Aukštesniojo ir aukštojo švietimo įstaigos 

 Universitetai ir kolegijos 

 Okinavos prefektūros slaugos universitetas () (valstybinis)
 Okinavos prefektūros menų universitetas () (valstybinis) Okinavos universitetas () (privatus)
 Okinavos moterų kolegija () (privati)

 Pradinio, pagrindinio ir vidurinio švietimo įstaigos 
Mieste veikia 65 pradinio, pagrindinio ar vidurinio švietimo įstaigos.

 Turizmas 

Šiuri pilis, buvusieji Riūkiū dinastijos rūmai, yra viena gražiausių gusuku (okinavų pilių) ir viena lankomiausių istorinių vietų mieste. 1945 m. rūmai buvo beveik visiškai sunaikinti JAV karinių oro pajėgų, tačiau po karo, Riūkiū universiteto pastangomis rūmai buvo sėkmingai atstatyti.

Dabar ši vieta yra įtraukta į UNESCO Pasaulio paveldo sąrašą.

 Politika 
Miestui nuo 2000 m. gruodžio vadovauja Takešis Onaga (np). Vicemeras – Vasamicu Kudaka. Miesto diena – liepos 8 d. Miesto tarybą sudaro 40 atstovų (iki 2009 m. buvo 44):
 LDP, nepartinių ir reformistų susivienijimo frakcija – 9 nariai;
 LDP ir naujojo susivienijimo frakcija – 6 nariai;
 Komeito – 7 nariai;
 JKP – 5 nariai;
 JDP – 4 nariai;
 JSDP-OSMP sąjunga – 3 nariai;
 Politinė grupė Okinavos revoliucijai – 2 nariai;
 Nepartiniai – 3 nariai;
 1 laisva vieta

 Miesto simboliai 
Dabartinė miesto vėliava sukurta 1965 m. rugsėjo 1 d., herbas – 1921 m. gruodžio 19 d. Oficiali miesto gėlė – bugenvilija, medis – garcinija (fukugi).

 Nuorodos 
 Nahos oficiali svetainė
 Naha-te , kovos meno, atsiradusio Nahoje, kilmė

Kategorija:Okinavos prefektūros miestai